หุ้นปิดเช้า2พ.ย.ลบ5.80จุด
ดัชนีหุ้นไทยปิดเช้า 2พ.ย. ลดลงตามตลาดต่างประเทศ ปิดที่ 950.79 จุดลดลง 5.80จุด
30 ต.ค. 2565

ดัชนีหุ้นไทยปิดเช้า 2พ.ย. ลดลงตามตลาดต่างประเทศ ปิดที่ 950.79 จุดลดลง 5.80จุด




ดัชนีหุ้นไทยปิดเช้าวันนี้ลดลงตามตลาดต่างประเทศ โดยปิดที่ 950.79 จุดลดลง 5.80จุดหรือลดลง0.61% ดัชนีเคลื่อนไหวระหว่าง948.24-958.87 จุด ด้วยมูลค่าการซื้อขาย 11,667 ล้านบาท
นักวิเคราะห์บริษัทหลักทรัพย์(บล.)ดีบีเอสวิคเคอร์สมองว่าตลาดมีความเสี่ยงว่าปัญหาหนี้สินของยุโรปจะยังไม่ได้ข้อสรุปเร็วๆ นี้ หรืออาจไม่เป็นไปตามเป้าหมายที่สหภาพยุโรป (อียู) ตั้งใจไว้ เนื่องจากการ ลดหนี้กรีซ 50% จะให้ ภาคเอกชน ทำโดยสมัครใจขณะที่ภาครัฐยังไม่ยอมลดหนี้ให้กรีซ ยังผลให้หนี้สินของกรีซจะลดลงได้เพียง 20% เท่านั้น 
ด้านเศรษฐกิจกรีซก็มีความเสี่ยงที่จะถดถอย ทำให้กรีซมีโอกาสสูงที่จะไม่บรรลุเป้าหมายหนี้สินต่อตัวเลขผลิตภัณฑ์มวลรวมในประเทศ(จีดีพี)  ที่ 120%
ภายในปี 2563 ประกอบกับธนาคารกลางยุโรป ก็ไม่ยอมซื้อพันบัตรเพิ่ม และการขยายเงินกองทุนต่อสินทรัพย์เสี่ยงของภาคการธนาคารยุโรปอาจมาจากการลดสินทรัพย์ เช่น การไม่ปล่อยสินเชื่อใหม่ การขายเงินลงทุนที่มีอยู่แต่ไม่ได้มีการเพิ่มทุนมากอย่างที่ควรจะเป็น นอกจากนั้นปัญหาน้ำท่วมรุนแรงจะฉุดอัตราเติบโตจีดีพี ในไตรมาส4ปี2554ให้ติดลบ 2-3%จากไตรมาส3ปี2554
ดังนั้นในระยะสั้นแนะนำให้ขายทำกำไร/ปรับพอร์ตไปก่อน แล้วรอซื้อจังหวะอ่อนตัว โดยหุ้น ที่แนะนำเดือน พ.ย. คือบริษัทซีพีออลล์( CPALL)บริษัทโทเทิ่ลแอ็คเซสคอมมูนิเคชัน( DTAC)บริษัทโฮมโปรดักส์เซ็นเตอร์(HMPRO)บริษัทจีเอฟพีที( GFPT )และบริษัทปูนซิเมนต์ไทย( SCC)